CELEX: 62010FN0120
Language: el
Date: 2010-11-15 00:00:00
Title: Υπόθεση F-120/10: Προσφυγή της 15ης Νοεμβρίου 2010 — AR κατά Επιτροπής

5.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/35
            
         Προσφυγή της 15ης Νοεμβρίου 2010 — AR κατά Επιτροπής
   (Υπόθεση F-120/10)
   2011/C 72/57
   Γλώσσα διαδικασίας: η γαλλική
   
      Διάδικοι
   
   
      Προσφεύγων: AR (Βρυξέλλες, Βέλγιο) (εκπρόσωποι: S. Rodriguez, C. Bernard-Glanz και A. Blot, δικηγόροι)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της Ευρωπαϊκής Υπηρεσίας Επιλογής Προσωπικού (EPSO) περί αποκλεισμού του προσφεύγοντος από τη διαδικασία σχετικά με τον εσωτερικό διαγωνισμό COM/INT/EU2/10/AD5 για υπαλλήλους διοικήσεως βουλγαρικής ή ρουμανικής υπηκοότητας λόγω αποτυχίας του προσφεύγοντος στις δοκιμασίες εισαγωγής, καθώς και της αποφάσεως επί της διοικητικής ενστάσεως, με την οποία επετράπη στον προσφεύγοντα να μετάσχει εκ νέου στις δοκιμασίες εισαγωγής του προαναφερθέντος διαγωνισμού.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Ευρωπαϊκής Υπηρεσίας Επιλογής Προσωπικού (EPSO), της 31ης Μαρτίου 2010, περί αποκλεισμού του προσφεύγοντος από τον εσωτερικό διαγωνισμό COM/INT/EU2/10/AD5, προκειμένου να παρασχεθεί στον προσφεύγοντα η δυνατότητα να μετάσχει στις εξετάσεις·
            
         
               —
            
            
               να ακυρώσει την απόφαση που εξέδωσε στις 3 Αυγούστου 2010 η αρμόδια για τους διορισμούς αρχή, καθόσον με την εν λόγω απόφαση δεν έγινε δεκτή πλήρως, ως προς την ουσία της, η διοικητική ένσταση του προσφεύγοντος·
            
         
               —
            
            
               να ζητήσει από την Επιτροπή, εν ανάγκη στο πλαίσιο διεξαγωγής αποδείξεων ή μέτρων οργανώσεως της διαδικασίας, να προσκομίσει τον κατάλογο των ερωτήσεων που τέθηκαν καθώς και των απαντήσεων που δόθηκαν στο πλαίσιο των δοκιμασιών εισαγωγής που έλαβαν χώρα στις Βρυξέλλες στις 5 Μαρτίου 2010 (ώρα 13:00)·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.